**Zemesgabala Jūrmalas parks, Liepājā, pakalpojuma vieta Nr.7.p, nomas tiesību izsole**

**Informācija par nomas objektu**

**Iznomātās vietas plāns**

**Nomas tiesību izsoles noteikumi**

**Pieteikums**

**Zemes nomas parauglīgums**

**Informācija par nomas objektu**

|  |  |
| --- | --- |
| **Nekustamā īpašuma adrese** | **Jūrmalas parks, Liepājā, daļa** |
| **Nomas objekta veids** | **Pakalpojuma vieta Nr.7.p** |
| **Kadastra numurs (zemesgabala)** | 1700 035 0147 |
| **Zemesgabala platība (m2)** | **30 kv.m platībā** |
| **Iznomāšanas termiņš (gadi)** | Vasaras sezonas laiks |
| **Lietošanas veids** | Pakalpojumu sniegšana |
| **Zemes nomas nosacītā maksa EUR mēnesī bez PVN)** | **48,00 EUR** |
| **Cita informācija par objektu** | Nav |
| **Nepieciešamie kapitālieguldījumi (EUR)** | Nav |
| **Tiesības nodot nomas objektu vai tā daļu apakšnomā** | Nav tiesību |
| **Citi iznomāšanas nosacījumi** | Nav |
| **Izsoles veids: rakstiska/mutiska** | Rakstiska |
| **pirmā/atkārtota** | Pirmā augšupejošā |
| **Nomas tiesību pretendentu pieteikšanās termiņš** | **Līdz 2020.gada 28.maija plkst. 11.00** |
| **Pieteikumu iesniegšanas vieta** | Liepājas pilsētas pašvaldības iestāde „Nekustamā īpašuma pārvalde”  (Zivju iela 11/13-7N, Liepāja) |
| **Pieteikuma reģistrēšanas kārtība** | Pieteikumu saņemšanas secībā |
| **Pieteikumu atvēršanas vieta un laiks** | **Liepājas pilsētas domes ēkā (Rožu iela 6, Liepājā, 232 kabinetā) 2020.gada 29.maijā plkst.14.00** |
| **Nomas objekta apskates vieta un laiks** | Iepriekš piesakoties zvanot uz tālruni 63470707, 26451922. |
| **Nomas objekta izsoles noteikumi** | Pielikumā |
| **Nomas līguma projekts** | Pielikumā |
| **Iznomātājs** | Liepājas pilsētas pašvaldība, kuras vārdā rīkojas Liepājas pilsētas pašvaldības iestāde “Nekustamā īpašuma pārvalde”  Reģ.Nr.90002066769, Zivju iela 11/13-7N, Liepāja, LV-3401 |
| **Kontaktpersona** | Iveta Gulbe, tālr. 63404707, e-pasts: [iveta.gulbe@liepaja.lv](mailto:iveta.gulbe@liepaja.lv) |

APSTIPRINU

Liepājas pilsētas pašvaldības izpilddirektors

Ronalds FRICBERGS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Liepājas pilsētas pašvaldībai piederoša nekustamā īpašuma - zemesgabala Jūrmalas parks (kadastra apzīmējums 1700 035 0147) daļa - vieta Nr.7.p.**

**RAKSTISKAS NOMAS TIESĪBU IZSOLES NOTEIKUMI**

**1. VISPĀRĪGIE NOTEIKUMI**

1.1.Izsole tiek organizēta saskaņā ar Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 32.punktu.

1.2. Nomas tiesību izsoles mērķis ir noteikt neapbūvēta zemesgabala - Jūrmalas parks (kadastra apzīmējums 1700 035 0147), blakus bērnu rotaļu laukumam, daļas **30 kv.m platībā, vieta Nr.7.p** (1.pielikums) nomnieku, kurš piedāvā finansiāli izdevīgāko piedāvājumu nomas tiesību nodibināšanai.

1.3. Nomas tiesības termiņš - **vasaras sezona**.

1.4. Izsoles sākumcena **noteikta EUR 48,00 (četrdesmit astoņi euro)** mēnesī bez PVN (pievienotās vērtības nodoklis jāmaksā papildus).

1.5. Atļautā izmantošana – pakalpojumu sniegšana pilsētas iedzīvotājiem.

1.6.Izsoles veids – rakstiska augšupejoša izsole. Pretendents, kurš piedāvā augstāko zemes nomas maksu, tiek atzīts par izsoles uzvarētāju un iegūst nomas tiesības uz vasaras sezonas laiku.

1.7.Izsoli rīko – Liepājas pilsētas pašvaldības administrācijas Nekustamo īpašumu jautājumu konsultatīvā komisija (turpmāk – Komisija).

**2. NOMAS OBJEKTS**

2.1.Nomas objekts ir pakalpojuma vieta **Nr.7.p**, kas atrodas Jūrmalas parks (kadastra apzīmējums 1700 035 0147) teritorijā pie bērnu rotaļu laukuma.

2.2.Nomas objekts ir Liepājas pilsētas pašvaldības īpašums, kurš atrodas Liepājas pilsētas pašvaldības iestādes “Nekustamā īpašuma pārvalde” bilancē.

2.3.Zemesgabala daļas nosacītā nomas maksa noteikta **EUR 48,00 (četrdesmit astoņi euro)** mēnesī bez PVN (pievienotās vērtības nodoklis jāmaksā papildus).

**3.Izsoles pretendentu pieteikumu iesniegšana un reģistrācija**

3.1. Izsoles pretendentu pieteikumi (Pielikums Nr.3) Iesniedzami pēc informācijas par nomas tiesību izsoles organizēšanu publicēšanas Liepājas pilsētas pašvaldības mājaslapā internetā ([www.liepaja.lv](http://www.liepaja.lv)) katru darba dienu līdz 2020.gada 28.maija plkst.11:00, Liepājas pilsētas pašvaldības iestādei „Nekustamā īpašuma pārvalde” (Zivju ielā 11/13, Liepājā, LV-3401, ārkārtējās situācijas laikā pieteikumu ievietot iestādes pasta kastītē, kura atrodas ēkas Zivju ielā 11/13 pirmajā stāvā). Ja pretendents pieteikuma iesniegšanai izmanto citu personu pakalpojumus (nosūta pa pastu, vai ar kurjeru), pretendents ir atbildīgs par pieteikuma piegādi līdz pieteikumu iesniegšanas vietai līdz noteiktā termiņa beigām.

3.2.Pieteikumam jābūt izdrukātam un parakstītam uz 1 (vienas) lapas, vai izdrukātam uz vairākām lapām, parakstītam, cauršūtam (caurauklotam ar diegu, lai nebūtu brīvi nomaināmas lapas). Šuvuma vietā jābūt pretendenta paraksttiesīgās vai pilnvarotās personas parakstam, kā arī jānorāda cauršūto lapu skaits.

3.3. Pretendents piedalās rakstiskā izsolē, ja pieteikums iesniegts norādītajā termiņā.

3.4.Pretendentu pieteikumi tiek reģistrēti to saņemšanas secībā, norādot saņemšanas datumu un laiku, kā arī nomas tiesību pretendentu. Pieteikumus glabā slēgtās aploksnēs līdz izsoles sākumam.

**4.Izsoles norise**

4.1. Pieteikumu atvēršana, kuru rīko Komisija, notiek **2020.gada 29.maijā plkst.14:00** Liepājas pilsētas domes ēkā (Rožu iela 6, Liepājā, 232 kabinetā).

4.2.Komisija publikācijā norādītajā pieteikumu atvēršanas datumā, laikā un vietā klātesošajiem paziņo, ka sākusies izsole.

4.3 Pieteikumu atvēršana ir atklāta un tos atver iesniegšanas secībā.

4.4. Komisijas priekšsēdētājs pēc pieteikumu atvēršanas nosauc nomas tiesību pretendentu, pieteikuma iesniegšanas datumu un laiku, kā arī nomas tiesību pretendenta piedāvāto nomas maksas apmēru un uz pieteikuma parakstās visi komisijas locekļi. Nomas pieteikumu atvēršanu protokolē.

4.5. Ja pieteikumā nav iekļauta visa pievienotajā pieteikuma formā pieprasītā informācija vai nomas pieteikumā piedāvātais nomas maksas apmērs ir mazāks par publicēto nomas objekta nosacīto nomas maksas apmēru, Komisija pieņem lēmumu par nomas tiesību pretendenta izslēgšanu no dalības rakstiskā izsolē un nomas pieteikumu neizskata.

4.6. Ja nepieciešams papildu laiks, lai izvērtētu pieteikumu atbilstību publicētajiem iznomāšanas nosacījumiem, pēc pieteikumu atvēršanas paziņo laiku un vietu, kad tiks paziņoti rakstiskās izsoles rezultāti. Ja papildu izvērtējums nav nepieciešams, pēc visu pieteikumu atvēršanas paziņo, ka rakstiskā izsole pabeigta, kā arī nosauc visaugstāko nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Rakstiskās izsoles rezultātu protokolē.

4.7. Ja uz nomas tiesību iegūšanu pretendē tikai viens pretendents, kura pieteikums atzīts par atbilstošu izsoles noteikumiem, nomas tiesības iegūst šis vienīgais pretendents par piedāvāto nomas maksas apmēru.

4.8. Ja pēc visu pieteikumu atvēršanas izrādās, ka vairāki nomas tiesību pretendenti piedāvājuši vienādu augstāko nomas maksu, Komisija veic vienu no šādām darbībām:

4.8.1. turpina izsoli, pieņemot rakstiskus piedāvājumus no nomas tiesību pretendentiem vai to pārstāvjiem, kuri piedāvājuši vienādu augstāko nomas maksu, ja tie piedalās pieteikumu atvēršanā, un organizē piedāvājumu tūlītēju atvēršanu;

4.8.2. rakstiski lūdz nomas tiesību pretendentus, kuri piedāvājuši vienādu augstāko nomas maksu, izteikt rakstiski savu piedāvājumu par iespējami augstāko nomas maksu, nosakot piedāvājumu iesniegšanas un atvēršanas datumu, laiku vietu un kārtību.

4.9. Ja neviens no nomas tiesību pretendentiem, kuri piedāvājuši vienādu augstāko nomas maksu, neiesniedz jaunu piedāvājumu par augstāku nomas maksu, Komisija pieteikumu iesniegšanas secībā rakstiski piedāvā minētajiem pretendentiem slēgt nomas līgumu atbilstoši to nosolītajai nomas maksai.

**5.Izsoles rezultātu apstiprināšana un paziņošana**

5.1. Izsoles protokols tiek apstiprināts 3 (trīs) darbdienu laikā pēc rakstiskās izsoles.

5.2. Izsoles rezultātus 3 (trīs) darbdienu laikā pēc izsoles protokola apstiprināšanas publicē Liepājas pilsētas pašvaldības mājaslapā internetā: [www.liepaja.lv](http://www.liepaja.lv)

**6.Nomas līguma slēgšana**

6.1. Nomas līgums (Pielikums Nr.2) tiek slēgts ar nomas tiesību pretendentu, kurš piedāvājis visaugstāko nomas maksu. Nomas tiesību pretendentam 10 (desmit) darbdienu laikā pēc rakstiskās izsoles rezultātu paziņošanas jāparaksta nomas līgums vai arī rakstiski jāpaziņo par atteikumu līgumu slēgt. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, tiek uzskatīts, ka nomas tiesību pretendents no nomas līguma slēgšanas ir atteicies.

6.2. Ja nomas tiesību pretendents, kurš piedāvājis augstāko nomas maksu, atsakās slēgt nomas līgumu, slēgt nomas līgumu tiek piedāvāts tam nomas tiesību pretendentam, kurš piedāvāja nākamo augstāko nomas maksu. Šī informācija 3 (trīs) darbdienu laikā tiek publicēta pašvaldības mājaslapā internetā.

6.3. Nomas tiesību pretendentam, kurš piedāvājis nākamo augstāko nomas maksu, atbilde uz piedāvājumu slēgt nomas līgumu jāsniedz 2 (divu) nedēļu laikā pēc piedāvājuma saņemšanas dienas. Ja pretendents piekrīt parakstīt nomas līgumu par paša nosolīto augstāko nomas maksu, 10 (desmit) darbdienu laikā pēc minētā paziņojuma nosūtīšanas viņš paraksta nomas līgumu. Informācija par līguma noslēgšanu 3 (trīs) darbdienu laikā pēc līguma parakstīšanas tiek publicēta pašvaldības mājaslapā internetā.

Komisijas priekšsēdētājs

**Pielikums Nr.2**

**ZEMES NOMAS LĪGUMS**

**(Jūrmalas parks, daļa, vieta Nr.7.p)**

Liepājā 2020.gada \_\_\_.\_\_\_\_\_\_\_\_\_\_\_\_

**Liepājas pilsētas pašvaldība**, kuras vārdā rīkojas **Liepājas** **pilsētas pašvaldības iestāde „Nekustamā īpašuma pārvalde”**, reģistrēta Nodokļu maksātāju reģistrā ar kodu 90002066769, tās vadītāja Māra EGMAŅA personā, kurš rīkojas saskaņā ar Liepājas pilsētas pašvaldības iestādes „Nekustamā īpašuma pārvalde” nolikumu, turpmāk tekstā Iznomātājs, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_\_\_\_\_\_, kura vārdā rīkojas valdes loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_, kurš rīkojas saskaņā ar sabiedrības statūtiem, turpmāk tekstā – Nomnieks, no otras puses, turpmāk abas kopā sauktas Puses, noslēdz līgumu par sekojošo:

1. **LĪGUMA PRIEKŠMETS**

1.1.Iznomātājs, pamatojoties uz Liepājas pilsētas Domes Nekustamo īpašumu jautājumu konsultatīvās komisijas 2020.gada \_\_\_\_\_\_ priekšlikumu (sēdes protokols Nr.\_\_\_), nodod Nomniekam nomā **zemesgabala “JŪRMALAS PARKS”, Liepājā (kadastra Nr.1700 035 0147) daļu 30 kv.m platībā (vieta Nr.7.p),** turpmāk tekstā – zemesgabals.

1.2.Zemesgabala robežas, saskaņā ar Jūrmalas parka karti (Līguma pielikums Nr.1), Nomniekam dabā ir ierādītas un zināmas.

1.3.Zemesgabala lietošanas mērķis:\_\_\_\_\_\_\_\_\_\_\_\_\_\_\_\_\_\_\_.

1.4.Īpašuma tiesības uz zemesgabalu nostiprinātas zemesgrāmatā uz Liepājas pilsētas pašvaldības vārda 2000.gada 6.jūlijā.

**2. LĪGUMA TERMIŅŠ**

**Līgums stājas spēkā parakstīšanas dienā un noslēgts uz laiku līdz 2020.gada \_\_\_\_\_\_\_\_\_\_\_\_\_\_.**

**3.NORĒĶINU KĀRTĪBA**

3.1.Nomnieks maksā nomas maksu saskaņā ar nosolīto vērtējumu – EUR \_\_\_\_\_\_\_\_\_

( euro) mēnesī un pievienotās vērtības nodokli 21% - EUR \_\_\_\_\_(\_\_\_\_\_euro, 8 centi).

**Kopējā nomas maksa mēnesī EUR \_\_\_\_\_ (\_\_\_\_\_\_\_\_\_\_\_\_\_\_\_\_\_\_euro).**

3.2.Nomas maksa samaksājama ne vēlāk kā līdz attiecīgā mēneša beigām, pamatojoties uz Liepājas pilsētas pašvaldības iestādes „Nekustamā īpašuma pārvalde” iesniegtu rēķinu.

3.3.Nomnieks līguma darbības laikā maksā nekustamā īpašuma nodokli un citus nodokļus un nodevas, kas noteikti vai tiks noteikti Latvijas Republikas normatīvajos aktos attiecībā uz iznomāto zemesgabalu, kā arī sedz citus izdevumus, kas saistīti ar zemesgabala lietošanu.

3.4.Par nokavētiem maksājumiem Nomnieks maksā nokavējuma procentus 0,1% apmērā no nenomaksātās nomas maksas summas par katru nokavēto dienu.

3.5.Nomnieks kompensē Iznomātājam pieaicinātā neatkarīgā vērtētāja atlīdzības summu, par nomas maksas noteikšanu, saskaņā ar Iznomātāja iesniegtu rēķinu.

3.6.Rēķini tiek sagatavoti un iesniegti, nosūtot elektroniski uz e-pasta adresi.

**4. NOMAS VIETAS IERĪKOŠANA**

Nepieciešamības gadījumā Līguma 1.3.punktā minētās vietas ierīkošana veicama pēc saskaņošanas ar Liepājas pilsētas pašvaldības iestādi “Liepājas pilsētas Būvvalde”, ievērojot Liepājas pilsētas galvenās mākslinieces un ainavu arhitektes apstiprināto vietas vizuālo izskatu. Vizuālā noformējuma izmaiņu gadījumā saskaņot atkārtoti ar Liepājas pilsētas galveno mākslinieci un ainavu arhitekti. Saskaņojumi iesniedzami Iznomātājam.

**5.IZNOMĀTĀJA TIESĪBAS UN PIENĀKUMI**

5.1.Iznomātājs apņemas:

5.1.1.nodot Nomniekam zemesgabalu pēc Līguma spēkā stāšanās dienas;

5.2.Iznomātājs ir tiesīgs:

5.2.1.kontrolēt, vai zemesgabals tiek izmantots atbilstoši Līguma nosacījumiem;

5.2.2.prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus.

**6.NOMNIEKA TIESĪBAS UN PIENĀKUMI**

6.1. Nomnieks apņemas:

6.1.1.nodrošināt zemesgabala izmantošanu atbilstoši tiem mērķiem un noteikumiem, kādi paredzēti, to piešķirot;

6.1.2.nepieļaut auglīgās augsnes virskārtas iznīcināšanu vai tās kvalitātes pasliktināšanos;

6.1.3.pasargāt zemi no ūdens un vēja erozijas, ar savu darbību neizraisīt zemes applūšanu ar notekūdeņiem, tās pārpurvošanos, sablīvēšanos, nepieļaut piesārņošanu ar ražošanas atkritumiem, ķīmiskajām un radioaktīvajām vielām un citus zemi postošus procesus;

6.1.4.saglabāt visus zemesgabalā esošos virszemes un pazemes inženiertehniskās apgādes tīklus, kā arī nodrošināt ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

6.1.5.ar savu darbību neaizskart citu zemes lietotāju un iedzīvotāju likumīgās intereses;

6.1.6.maksāt nomas maksu Līgumā noteiktajā termiņā, kā arī šī līguma 3.3., 3.4. un 3.5.punktos minētos maksājumus;

6.1.7.ievērot zemes lietošanas apgrūtinājumus, ja tādus nosaka likumdošanas akti vai saskaņā ar normatīvajiem aktiem kompetentas valsts vai pašvaldības institūcijas;

6.1.8.nodrošināt atkritumu legālu likvidēšanu, pēc Iznomātāja pieprasījuma uzrādīt atkritumu likvidēšanas apliecinošu dokumentu;

6.1.9.saskaņā ar Liepājas pilsētas Domes 2012.gada 20.decembra saistošajiem noteikumiem Nr.34 "PAR TERITORIJAS KOPŠANU UN BŪVJU UZTURĒŠANU" un citiem kārtību regulējošiem noteikumiem Nomnieks nodrošina iznomātās vietas un tās apkārtnes uzkopšanu;

6.1.10.iesniegt Liepājas pilsētas pašvaldības iestādē “Nekustamā īpašuma pārvalde” dokumentus, kas apliecina Līguma 4.sadaļā minēto saskaņojumu saņemšanu;

6.1.11. ievērot attiecīgo dienestu noteiktās higiēnas prasības;

6.1.12.saņemt no Liepājas pilsētas pašvaldības iestādes “Komunālā pārvalde” iebraukšanas atļauju Jūrmalas parka teritorijā;

6.1.13.nodrošināt zemesgabala daļā sabiedrisko kārtību noteikumu ievērošanu.

6.1.14.uzņemas pilnu atbildību par saimnieciskās darbības veikšanu attiecībā uz cilvēku drošību, veselību, vides aizsardzību.

6.1.15.apņemas ievērot savā darbībā Patērētāju tiesību aizsardzības likumu.

**7. LĪGUMA GROZĪŠANA UN STRĪDU IZSKATĪŠANAS KĀRTĪBA**

7.1.Līgumā neregulētajām tiesiskajām attiecībām piemērojami spēkā esošie tiesību akti.

7.2.Līguma noteikumus var grozīt, pusēm rakstiski vienojoties. Grozījumi līgumā stājas spēkā pēc to noformēšanas rakstiski un abpusējas parakstīšanas. Šajā Līgumā paredzētajos gadījumos Iznomātājam ir tiesības vienpusēji grozīt līguma nosacījumus.

7.3.Domstarpības līguma darbības laikā risina sarunu ceļā. Ja vienošanos nevar panākt, strīds ir risināms tiesā tiesību aktos noteiktajā kārtībā.

**8. LĪGUMA IZBEIGŠANA**

8.1.Līgums var tikt izbeigts jebkurā laikā pusēm vienojoties.

8.2.Nomnieks ir tiesīgs vienpusējā kārtā izbeigt līgumu, par to rakstiski paziņojot vienu mēnesi iepriekš.

8.3.Iznomātājs ir tiesīgs nekavējoties vienpusēji atkāpties no Līguma (Civillikuma 1589.pants), neatlīdzinot zaudējumus Nomniekam, ja Nomnieks neievēro Līguma nosacījumus un Latvijas Republikā spēkā esošos normatīvos aktus;

8.4.Nomnieks maksā nomas maksu līdz zemesgabala atbrīvošanas dienai;

8.5.Ja Līgums tiek izbeigts Nomnieka vainas dēļ, tas atlīdzina Iznomātājam zaudējumus, kas radušies Līguma izbeigšanas rezultātā.

**10.LĪGUMA SEVIŠĶIE NOTEIKUMI**

10.1.Liepājas pilsētas pašvaldība neatbild par Nomnieka ieguldījumiem un izdevumiem, apsaimniekojot iznomāto zemesgabalu.

10.2.Nomas attiecības, kas izriet no šī Līguma, ir saistošas arī Pušu saistību pārņēmējiem.

10.3.Nomniekam nav tiesību veikt būvniecību Zemesgabalā.

10.4.Nomnieks ir informēts par to, ka Iznomātājs apstrādā personas datus tikai šī līguma izpildes nolūkā.

**11.NOBEIGUMA NOSACĪJUMI**

11.1.Līgumslēdzēji nav atbildīgi par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu (piemēram, dabas stihija, ugunsgrēks, militārās akcijas, u.tml.) dēļ. Minēto apstākļu esamību apliecina kompetenta institūcija. Par līgumsaistību izpildes neiespējamību minēto apstākļu dēļ viena Puse rakstiski informē otru Pusi 3 (trīs) darba dienu laikā pēc šo apstākļu iestāšanās un, ja nepieciešams, vienojas par turpmāku līguma izpildes kārtību vai izbeigšanu.

11.2.Līgums sagatavots uz trīs lapām ar vienu pielikumu uz vienas lapas un parakstīts divos eksemplāros ar vienādu juridisku spēku, katrai pusei pa vienam.

|  |  |
| --- | --- |
| **IZNOMĀTĀJS**  **Liepājas pilsētas pašvaldība**, kuras vārdā rīkojas **Liepājas pilsētas pašvaldības iestāde „Nekustamā īpašuma pārvalde”**  Zivju iela 11/13-7N, Liepāja, LV-3401  Reģ.kods 90002066769  A/s SEB Banka  Konts: LV12UNLA0050007588848  Tālr.63404707  Vadītājs  M.EGMANIS \_\_\_\_\_\_\_\_\_\_\_\_\_\_\_\_\_\_\_ | **NOMNIEKS**  **\_\_\_\_\_\_\_\_\_\_\_\_\_\_\_\_\_\_\_\_**  Juridiskā adrese, Liepāja, LV-3401  Reģ.Nr.\_\_\_\_\_\_\_\_\_\_\_\_  e-pasts: \_\_\_\_\_\_\_\_\_\_\_\_\_\_\_\_  Tālr.\_\_\_\_\_\_\_\_\_\_\_\_\_\_\_  Valdes loceklis  \_\_\_\_\_\_\_\_\_\_\_\_\_\_\_\_\_\_ |

**Pielikums Nr.3**

**P I E T E I K U M S**

**nomas tiesību izsolei**

**Nomas objekts:**  Zemesgabala Liepājā, **Jūrmalas parks (kadastra apzīmējums 1700 035 0147), daļa (vieta Nr.7.p).**

**Pieteikuma iesniedzēja:**

Fiziskas personas

(vārds, uzvārds, personas kods; saimnieciskās darbības reģistrācijas Nr.)

(deklarētās dzīvesvietas adrese)

(tālrunis, elektroniskā pasta adrese – ja ir)

Juridiskas personas (arī personālsabiedrības)

(nosaukums)

(reģistrācijas Nr., juridiskā adrese, tālrunis, oficiālā elektroniskā adrese, ja ir aktivizēts tās konts,

elektroniskā pasta adrese)

nomas tiesību pretendenta pārstāvja

(amata nosaukums, vārds, uzvārds, tālrunis)

**piedāvātais nomas maksas apmērs ir:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norādīt EUR par piedāvāto nomas maksu mēnesī bez PVN)

Plānotās darbības nomas objektā *(tai skaitā norādīt, kāda veida pakalpojuma darbību ir plānots veikt)*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vēlamais nomas līguma darbības termiņš: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vasaras sezonas mēneši)

*Piekrītu personas datu apstrādei nomas tiesību izsoles procesa un līguma noslēgšanas laikā, ja tiek atzīts par uzvarētāju.*

*Piekrītu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreingu, no iznomātājam pieejamām datubāzēm.*

**Informācija par personas datu apstrādi**

Pārzinis personas datu apstrādei ir Liepājas pilsētas pašvaldība – Liepājas pilsētas pašvaldības iestāde “Nekustamā īpašuma pārvalde”, Zivju iela 11/13-7N, Liepāja, LV3401, tālrunis 63404707, elektroniskā pasta adrese: [nip@dome.liepaja.lv](mailto:nip@dome.liepaja.lv).

Pārziņa Personas datu aizsardzības speciālista kontaktinformācija: tālrunis 63422331, adrese: Rožu iela 6, Liepāja, elektroniskā pasta adrese: das@liepaja.lv.

Jūsu personas datu apstrādes mērķis – **Pašvaldības nekustamā īpašuma nomas procesa nodrošināšanai**.

Papildus informāciju par minēto personas datu apstrādi var iegūt Liepājas pašvaldības tīmekļa vietnes [www.liepaja.lv](http://www.liepaja.lv/) sadaļā Privātuma politika vai klātienē Nekustamā īpašuma pārvaldē, Liepājā, Zivju ielā 11/13-7N

2020.gada \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

**\*Pieteikumu jānosūta vai jāiesniedz Liepājas pilsētas pašvaldības iestādei „Nekustamā īpašuma pārvalde” (Zivju iela 11/13-7N, Liepāja, LV-3401) slēgtā aploksnē. Uz aploksnes norādīt: *„Rakstiskai “*Liepājas pilsētas pašvaldībai piederoša nekustamā īpašuma- zemesgabala Jūrmalas parks (kadastra apzīmējums 1700 035 0147) daļa - vieta Nr.8.p.” *nomas tiesību izsolei.***

***Līdz izsolei neatvērt!”*, kā arī norādīt nomas pretendenta nosaukumu.**